لغه رومانى

الرومانى (limba română, نطق:  ) هيه لغه رومانسيه بيتكلمها ما بين 24 و 28 مليون انسان فى رومانيا و مولدوڤا و حته صغيره فى صيربيا اسمها فويفودينا و حته كمان فى اليونان اسمها جبل اتوس.اللغه الرومانى لغه رسميه فى منظمات دوليه زى فى الاتحاد الاوروبى و الاتحاد اللاتينى.اغلب مفردات اللغه جاى من اللاتينى (حوالى 66%) و باقى المفردات من اصول تانيه اهمها داشى و توركى و  يونانى و انجليزى و فرنساوى.الرومانى ليه مجمع لغوى اسمه اكاديميا رومانا (Academia Română) و هو المسئول عن الدراسه و الحفاظ علا اللغه الرومانى و الادب و الثقافه الرومانيين.

 التاريخ 
السكان الاصليين لرومانيا كانو شعب هيندو-اوروبى اسمهم الداشيين و دول انهزمو سنة 106 (ع.ح) قدام الغزو الرومانى اللى قاده الامبراطور تراجان ووقعت مناطق كبيره من اراضى الداشيين تحت حكم الامبراطوريه الرومانيه اللى فرضت اللغه اللاتينى على الداشيين.
 الخصايص 
اللغه الرومانى قريبه من بقية اللغات الرومانسيه زى الفرنساوى و الاسبانى و الطالياني، بس لاسباب تاريخيه معينه اهمها ان رومانيا متحاطة من كل الجهات بشعوب سلافيه و وجودها فى شرق اوروبا فحصل انفصال بينها و بين باقى اللغات الرومانسيه اللى اتطورت فى فى غرب اوروبا و اتاثرت باللغات الالمانيه فى الوقت اللى فضلت فيه الرومانى محافظة على كتير من خصايص اللغة اللاتينى القديمه. يعنى مثلا، اللاتينى فيه 6 حالات اعراب للكلمات و الرومانى فيه خمس حالات:
 nominativ الفاعل
 acuzativ المفعول بيه المباشر
 dativ المفعول بيه ال مش مباشر
 genitiv المضاف اليه
 vocativ المنادى
و مش موجود اى حالات اعراب فى اللغات الرومانسيه الحديثة، معظم اللغات الرومانسيه الحديثه فيها نوعين للاسم يا مزكر يا مؤنث. الرومانى فيه تلات حالات زى اللاتينى الكلاسيكي: يا مزكر يا مؤنث يا محايد.
200 px|left|thumb|شعار الاكاديميه الرومانيه

 مثال على اللغه 
النص المصرى:
كل الناس بيتولدو حرين و متساويين فى الكرامه و الحقوق. اتوهبلهم عقل و ضمير و لازم يعاملو بعض ب روح الاخويه.
(الاعلان العالمى لحقوق الانسان)
النص الرومانى:
 Toate fiinţele umane se nasc libere şi egale în demnitate şi în drepturi. Ele sunt înzestrate cu raţiune şi conştiinţă şi trebuie să se comporte unele faţă de altele în spiritul fraternităţii.

 لينكات برانيه 
 الويكيبيديا الروماني 

تصنيف:لغه رومانسيه
تصنيف:لغات
تصنيف:رومانيا